Fredrik Brattberg

**Fredrik Brattberg** (født 30. oktober 1978 i Porsgrunn) er en norsk dramatiker og komponist. Våren 2025 ble han tildelt et tiårig arbeidsstipend fra ordningen Statens kunstnerstipend for etablerte kunstnere. 

Fredrik Brattberg blir beskrevet som en fornyer av skandinavisk samtidsdramatikk. I Frankrike og Tyskland omtales han som et geni i riksavisene. Det franske nyhetsmagasinet *[[L’Express|L´Express]]* skrev i 2019: «[d]enne forfatteren er et geni».

## Kunstnerisk virke

### Dramatiker
Brattberg har (per 2023) skrevet om lag 25 teaterstykker, og er oversatt til nærmere 30 språk. Stykkene er spilt på kryss og tvers i Europa, og spesielt i Frankrike og Tyskland. Stykkene hans har også vært oppført i New York, Chicago, Madison, Kina, Canada, Indonesia, Israel, Australia, Armenia og Tyrkia.

Brattberg har mottatt flere priser for sin dramatikk, blant annet Ibsenprisen og Ferdinand Vanek Award. Han har blitt oppført på noen av de fremste teatrene i Frankrike og Tyskland, som Comedie Fransaice, Theatre du Rond-Point, Theatre de la Cité og Schauspiel Frankfurt. Frankrikes nasjonalteater Comédie-Francaise har tre ganger fremhevet Brattbergs stykker blant de 20 beste stykkene innen samtidsdramatikken. Brattberg har også blitt *[[Shortlist|shortlisted]]* av Berliner festspiele tre ganger (per 2024).

### Komponist
Hans komposisjoner spenner seg fra kammermusikk til symfoniske verk og til opera. Hans opera *The Heart on the door* har blitt oppført i Banff i Canada. Hans samling på 34 sanger for sopran og klassisk gitar har blitt oppført på Den Norske Opera og er utgitt på Norsk musikkforlag.

## Priser og nominasjoner
*2012: Tildelt Ibsenprisen
*2015: Tildelt Porsgrunn kommunes kulturpris
*2016: Nominert til den franske dramatikerprisen Le Prix Godot des lycéens
* 2017: Tildelt Ferdinand Vaněk-prisen, for *Posisjonen*
* 2020: Nominert til Heddaprisen i kategori «Beste scenetekst», for *Sørsiden*

## Verksliste (utvalg)

* *Det banker, Amadeus*
* *Besøk hos familien Hansen halv syv*
* *Tilbakekomstene*
* *Monsemann*
* *Winterreise*
* *Urtene. Komfyren. Koppen.*
* *Faren til barnet til moren*
* 2019: *Sørsiden*
* *Katten*
* *Barnet. Båten.*
* *Posisjonen*
* *Det han vil si dem*
* *Pil-og-bue-gutten*
* 2020: *Jesu oppstandelse og død* – urpremiere i Praha
* *Som på natten*
* *Der han er reist tilbake fra*
* *Cantus*
* *Break of Day*
* 2022: *Virus – en fuge* (skrevet for figurteater) – norgespremiere som figurteater i 2023, regi: Anne Helgesen
* *IvanOff*
* *Kilden - en trestemmig invensjon*
* *Maggis*
* *Hjemkomstene*
* *Illusjonisten*

## Bibliografi
* 2013: *Tilbakekomstene* (fire teaterstykker), Transit forlag
* 2017: *Faren til barnet til moren* (fem teaterstykker), Transit forlag
* 2020: *Som på natten* (fem teaterstykker), Transit forlag
* 2022: *Polyfoni* (fem teaterstykker), Transit forlag

Fredrik Brattberg har også gitt ut bøker i Frankrike, Romania, Tyrkia, Nederland, Portugal, Iran og Serbia. https://www.arche-editeur.com/recueil/le-pere-de-lenfant-de-la-mere-sur-la-cote-sud-257https://www.librariaeikon.ro/teatru/1314-eterna-intoarcere.htmlhttps://www.kitapyurdu.com/kitap/eve-donusler-annenin-cocugunun-babasi-2-oyun-bir-arada/600393.htmlhttps://www.denieuwetoneelbibliotheek.nl/boekjes/de-terugkomsten/https://www.iranketab.ir/profile/75208-fredrik-brattberg

## Referanser




## Eksterne lenker
*